Dvēseļu kolekcionārs
"Dvēseļu kolekcionārs" (angļu: Longlegs) ir 2024. gada šausmu trillera filma, kuras režisors un scenārija autors ir Osguds Pērkinss. Filmā galvenās lomas atveido Maika Monro, Blērs Andervuds, Alīsija Vita un Nikolass Keidžs. Filma stāsta par FIB aģenti Lī Hārkeri (Monro), kurai tiek dots uzdevums notvert okultistu sērijveida slepkavu. Filmas "Dvēseļu kolekcionārs" pirmizrāde notika 2024. gada 12. jūlijā un to izplatīja Neon. Latvijā filmas pirmizrāde notika 2024. gada 19. jūlijā. Filma saņēma pozitīvas kritiķu atsauksmes, īpaši slavējot tās atmosfēru un aktierspēli, kā arī dēvējot to par vienu no gada labākajām šausmu filmām. Tīmekļa vietnē Rotten Tomatoes filmai ir 86% vērtējums.